**Народно Читалище**

**„ Възраждане 1927”**

**с. Джурово, общ. Правец**

**Отчет**

**за**

**осъществената читалищна дейност**

**през 2019г.**

Народно читалище „Възраждане 1927” с.Джурово разполага с добра материална база за задоволяване нуждите от читалищна дейност на населението. През м. Май на 2019г. започна цялостния ремонт на рушащата се читалищна сграда. Поправен беше течащия покрив. Подновена беше фасадната облицовка. Подменена е дървената дограма с алуминиева (с малки изключения). Пребоядисани са коридора и младежкия клуб, както и някой други места, където течът от покрива беше оставил последици. Цялостното почистване на сградата се извърши от секретарят с помощта на работниците към кметството. Поради нуждата от помещение за фризьорски услуги на населението, настоятелството реши да се пригоди бившата „гримьорна” за фризьорски салон.

За тази цел се наложи да се подмени част от водопроводната инсталация и да се прекара вода до това помещение. Ремонтните дейности и почистването на сградата доведоха до спад в библиотечната и читалищна дейност на Читалище „Възраждане 1927”. Наличният фонд на библиотеката е 13 525 тома- книги различни по съдържание и възрастова граница. Регистрирани са 356 посещения в библиотеката, като от тях 88 бр. са заемали библиотечни документи, а останалите са ползвали безплатно услугите на читалнята. В същото помещение е разположена компютърна зала с интернет; 4 бр. компютри(от които единият не работи), принтер и мултимедия – достъпни за всички желаещи. Лятната ваканция на учениците е периода, през който има най – голяма посещаемост в библиотеката. През тази година, заради ремонтните дейности, тя беше намалена. Малкият салон, който е оборудван като младежки клуб, се посещава предимно от младежи и ученици от ромски етнос. По –малките посетители гледат детски предавания по ТВ, а по – големите имат условия за беседване и развитие в работата с условия за беседване и развитие в работата с условия за беседване и развитие в работата с новите технологии. Работи се за повишаване мотивацията за учене и по – голяма гражданска активност.

Големият салон, който е с 290 места, беше използван два пъти тази година. На 4-ти Октомври бе проведено тържествено събрание по случай 100 години социалистическо движение в с. Джурово, където самодейците към читалището (под ръководството на М. Банчева) откриха програмата с патриотични песни и стихове. На 17-ти Октомври беше проведена предизборна агитация от партия „Герб” пред присъстващите съселяни.

Самодейният колектив на женската певческа група, след кратко прекъсване, се амбицира и взе участие в XXII-рия общински фолклорен събор в с. Видраре, като се представи добре и получи почетна грамота. Като награда за тази им дейност, жените бяха организирани и отидоха на екскурзия в Гърция, където се наслаждаваха на красотите на Драма и Кавала. В младежкия клуб се отбелязват различни дати и събития – ден на родилната помощ; ден на любителското художествено творчество; Международният ден на ромите; международния ден на книгата и деня на народните будители. Макар че,

по- голямата част от присъстващите е от ромското население, те са добри събеседници и добри слушатели.

На 20. Ноември читалищното настоятелство съвместно с група от пенсионерския клуб бяха на приятелско посещение в с. Телиш, Плевенска обл..

На групата накратко беше изложена историята на с. Телиш, а после беше организирано топло посрещане в читалище „Развитие 1897”, където и получихме като подарък книга от местен писател.

съвместна инициатива с пенсионерския клуб беше и посрещането на Новата година на 31.12.2019г. С музика,танци,томбола и накрая с Дунавското хоро посрещнахме с фойерверки 2020 година.

На втория етаж в читалищната сграда е възобновена ретро-спективна фото изложба „Селска хроника” на Никола Пеев, която отразява живота на селото в миналото.

Надяваме се, и старите снимки и новите сбирки, да допринесът за обогатяване на българския дух и продължаване на старите традиции и обичаи.